P. Prokopovič, poslanec: (2001-10-25):
dovoľte mi, aby som v súlade s § 73 ods. 1 rokovacieho poriadku vystúpil v prvom čítaní k vládnemu návrhu zákona o podmienkach a kontrole dovozu, vývozu a sprostredkovateľských činností, týkajúcich sa tovaru a technológií podliehajúcich medzinárodným kontrolným režimom, tlač 1198, ako spravodajca určený navrhnutým gestorským výborom Národnej rady Slovenskej republiky. Konštatujem, že predložený návrh, tlač 1198, spĺňa podmienky určené § 72 ods. 1 rokovacieho poriadku Národnej rady Slovenskej republiky. Ďalej konštatujem, že predseda Národnej rady Slovenskej republiky posúdil, že predložený návrh spĺňa náležitosti podľa § 70 ods. 1 rokovacieho poriadku a náležitosti podľa Legislatívnych pravidiel a zaradil ho na rokovanie 52. schôdze Národnej rady Slovenskej republiky na prvé čítanie. Ako spravodajca v prvom čítaní predkladám stanovisko gestor-ského výboru, že návrh spĺňa všetky náležitosti návrhu zákona, ktoré sú uvedené v § 67 a v § 68 rokovacieho poriadku Národnej rady Slovenskej republiky a náležitosti určené v Legislatívnych pravidlách. V súlade s § 73 ods. 3 písm. c) rokovacieho poriadku budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Ďalej budem navrhovať, aby v súlade s rozhodnutím predsedu Národnej rady Slovenskej republiky č. 1324 z 2. októbra 2001 bol pridelený vládny návrh zákona o podmienkach a kontrole dovozu, vývozu a sprostredkovateľských činností, týkajúcich sa tovaru a tech-nológií, podliehajúcich medzinárodným kontrolným režimom, tlač 1198, na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financie, rozpočet a menu, Výboru Národnej rady pre hospodárstvo, privatizáciu a podnikanie, Výboru Národnej rady pre obranu a bezpečnosť a Zahra-ničnému výboru Národnej rady Slovenskej republiky a aby bol určený k vládnemu návrhu zákona ako gestorský výbor Výbor Národnej rady Slovenskej republiky pre hospodárstvo, privatizáciu a podnikanie. Ďalej budem navrhovať lehotu na prerokovanie tohto návrhu zákona v druhom čítaní vo výboroch do 26. novembra 2001 a v gestorskom výbore do 27. novembra 2001. Prosím, vážený pán podpredseda, aby ste otvorili všeobecnú rozpravu o návrhu zákona. I. Presperín, podpredseda NR SR: Ďakujem, pán poslanec. Prosím, aby ste zaujali miesto určené pre spravodajcov výborov. Otváram všeobecnú rozpravu o tomto bode programu. Konšta-tujem, že nikto z poslancov nebol prihlásený písomne. Pýtam sa, kto sa hlási ústne. Nikto. Vyhlasujem rozpravu o tomto bode programu za skončenú. V zmysle dohody prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých zákonov . Vládny návrh zákona ste dostali ako tlač 1188. Návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady číslo 1318. Z poverenia vlády Slovenskej republiky návrh zákona uvedie minister pôdohospodárstva Slovenskej republiky Pavol Koncoš. Prosím pána ministra, aby sa ujal slova. P. Koncoš, minister pôdohospodárstva SR: Ďakujem pekne, pán podpredseda. Páni poslanci, pani poslankyne, chcem uviesť tento predložený návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých záko-nov, ktorý vypracovalo Ministerstvo pôdohospodárstva Slovenskej repub-liky na základe Programového vyhlásenia vlády Slovenskej republiky, ale chcem to zdôrazniť osobitne aj na základe aproximácie práva s Európskou úniou a zjednocovania metód a systémov potravinového dozoru v Európskej únii a na Slovensku. Predloženým návrhom sa odstraňuje nesúlad s legislatívou Európ-skej únie v označovaní potravín, ale aj to treba povedať, že sa zrušuje predtrhová kontrola a zavádza sa kontrola v trhovom reťazci, v obchod-ných reťazcoch. V návrhu zákona sa upravujú podmienky dovozu a vývozu potra-vín, rieši sa povinné posudzovanie zhody pred uvedením potravín do obehu. Ďalej sa upravuje organizácia a pôsobnosť práva a povinnosti orgánov potravinového dozoru. Ak hovorím o tom, že sa zrušuje predtrhová kontrola, ona, samozrejme, sa nezrušuje u výrobcov a chcem zdôrazniť, že, naopak, u výrobcov sa bude táto kontrola sprísňovať jednak u spracovateľov potravín, ale aj priamo v poľnohospodárskych podnikoch v duchu hesla, ktoré sa razí v Európskej únii - Zo stola na stôl alebo z maštale na stôl, alebo z vidiel na vidličku. Predloženým návrhom zákona sa navrhuje zabezpečovať výkon potravinového dozoru len orgánmi, ktoré sú uvedené v § 23 návrhu a ruší sa pôsobnosť ostatných orgánov v oblasti kontroly potravín, ktoré sa na tejto kontrole zúčastňujú podľa rozsahu pôsobností uvedených v osobitných predpisoch. Vážený pán predsedajúci, panie poslankyne, páni poslanci, vzhľadom na to, že predložený návrh zákona rieši problematiku zosúlaďovania s právom Európskej únie a potrebuje zavedenie do praxe, žiadam vás zdvorilo o vyjadrenie súhlasu s ním. Pochopiteľne, že pripomienky, smerujúce k vylepšeniu návrhov obsiahnutých v novele zákona, privítam. Ďakujem. I. Presperín, podpredseda NR SR: Ďakujem pánu ministrovi za uvedenie vládneho návrhu zákona. Prosím ho, aby zaujal miesto pre navrhovateľov. Dávam slovo spravodajcovi, ktorého určil navrhnutý gestorský Výbor Národnej rady Slovenskej republiky pre pôdohospodárstvo, poslancovi Antonovi Jurišovi. Prosím. A. Juriš, poslanec: Vážený pán predsedajúci, vážená kolegyňa, vážení kolegovia, pôdohospodársky výbor ma určil ako spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých zákonov, tlač 1188, v prvom čítaní. Vážená Národná rada Slovenskej republiky, konštatujem, že uve-dený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku Národnej rady Slovenskej republiky, ako i náležitosti určené v Legislatívnych pravidlách. To značí, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu zákona je zrejmé, čo sa má ním dosiahnuť. Všeobecná časť dôvodovej správy obsahuje vyjadrenie súladu návrhu zákona s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu, dôvodov potreby novej právnej úpravy, hospodárskeho a finančného dosahu a vplyv na štátny rozpočet, finančného dosahu na rozpočty obcí. Osobitná časť dôvodovej správy obsahuje odôvodnenie jednotli-vých ustanovení. Návrh zákona obsahuje doložku zlučiteľnosti s právom Európskej únie, ktorá taktiež spĺňa predpísané náležitosti. S ohľadom na oprávnenia, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 199 z 23. apríla 1999 prideliť vládny návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých zákonov, tlač 1188, v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Sloven-skej republiky pre verejnú správu, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre zdravotníctvo. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre pôdohospodárstvo, pričom odporúčam, aby výbory, ktorým bol predmetný návrh pridelený, ho prerokovali v lehote do 26. novembra 2001 a gestorský výbor v lehote do 27. novembra 2001. Vážený pán predsedajúci, žiadam, aby sa o tomto mojom návrhu hlasovalo po rozprave ako o prvom. Pán predsedajúci, ďakujem, skončil som. Môže sa otvoriť rozprava. I. Presperín, podpredseda NR SR: Ďakujem, pán poslanec. Pro-sím, aby ste zaujali miesto určené pre spravodajcov výborov. Otváram všeobecnú rozpravu o tomto bode programu. Písomne sú prihlásení dvaja poslanci, pán poslanec Klemens a pán poslanec Delinga. Potom otvorím možnosť prihlásiť sa do rozpravy ústne. Ako prvý - pán poslanec Klemens. J. Klemens, poslanec: Ďakujem pekne. Vážený pán predsedajúci, vážený pán minister, vážené kolegyne a kolegovia, v takzvanom prvom čítaní prerokúvame vládny návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách. Zmena a doplnenie predmetného zákona v súčasnosti, keď dovážame na Slovensko potraviny zo zahraničia za viac ako 36 mld. korún a vo veľkoobchodných reťazcoch práve dovozové potraviny majú dominantné postavenie, je veľmi potrebná. Potrebná je nielen na zabezpečenie jeho úplnej harmonizácie s právom Európskej únie, ale v prvom rade na prijatie zákonom stanovených opatrení za účelom ochrany zdravia občanov Slovenskej republiky z titulu zdravotne neškodných potravín. V súvislosti s kauzami, ktoré sa v poslednom čase na trhu potravín vyskytli, dovoľujem si predkladateľa zákona upozorniť, že v návrhu zákona okrem iného chýba paragrafové znenie o povinnej registrácii výrobkov z dovozu. Ide o to, aby sa zákonom zaviedol princíp vystopo-vateľnosti zdroja nebezpečenstva na všetkých stupňoch výroby a distri-búcie potravín z dovozu. Zákonom by mala byť stanovená povinnosť podnikateľov, aby v každej fáze výroby, manipulácie, dopravy, či skladovania bola vedená evidencia o všetkých dodávateľoch surovín a zložiek potravín s cieľom zabezpečiť rýchlu vystopovateľnosť zdraviu škodlivého, či život ohrozujúceho výrobku a jeho následné stiahnutie z obehu. Toto podľa mňa potrebné, ale v zákone chýbajúce paragrafové znenie o registrácii potravín predložím vo Výbore Národnej rady Slovenskej republiky pre pôdohospodárstvo na jeho doplnenie  pri jeho prerokovaní v druhom čítaní. V predkladanom návrhu zákona sa odporúča vytvoriť Štátna veterinárna a potravinová správa Slovenskej republiky za účelom sústredenia pôsobnosti orgánov terajšej Štátnej veterinárnej správy a Slovenskej poľnohospodárskej a potravinárskej inšpekcie. Pokiaľ viem, súčasný stav Slovenskej republiky je taký, že potravinový dozor v zmysle § 21 doteraz platného zákona Národnej rady Slovenskej republiky č. 152/1995 Z. z. o potravinách vykonávajú tieto orgány: 1. Ministerstvo pôdohospodárstva a Ministerstvo zdravotníctva Slovenskej republiky. 2. Orgány na ochranu zdravia, t. j. 8 krajských a 72 okresných hygienických zdravotných ústavov. 3. Orgány veterinárnej správy, t. j. 8 krajských a 39 regionálnych veterinárnych správ. 4. Slovenská poľnohospodárska a potravinárska inšpekcia, t. j. 1 ústredný a 8 krajských inšpektorátov. Z uvedeného je zrejmé, že potravinový dozor je rozdrobený medzi dva rezorty a niekoľko organizácií, kde je takmer nemožné zabezpečiť potrebnú efektivitu, jednoznačnosť a transparentnosť, vrátane spoluprá-ce hlavne v prípadoch mimoriadnych situácií. Je teda diskutabilné, či zlúčenie len Štátnej veterinárskej správy a Slovenskej poľnohospodárskej a potravinárskej inšpekcie do jedného orgánu splní očakávanie v potravinovom dozore pri posudzovaní zdra-votne vyhovujúcich potravín a ich zložiek od výroby až po konzum. Stojí preto za úvahu, či aj na Slovensku nevytvoriť jeden silný, celkom nezávislý kontrolný orgán, tak ako ho majú napríklad Švédi, keď veľmi dobre plní úlohy v potravinovom dozore od farmy až po spotrebiteľa Národný úrad pre potraviny. To ale nechávam na zváženie predkla-dateľa. Vážené kolegyne a kolegovia, vládny návrh zákona o potravinách, jeho zmeny a doplnky, je za účelom ochrany zdravia občanov Slovenskej republiky pre prax potrebný. Preto ho podporím na prerokovanie v druhom čítaní a na jeho eventuálne paragrafové vylepšenie. Ďakujem za pozornosť. I. Presperín, podpredseda NR SR: Ďakujem. Sú to faktické poznámky na vystúpenie pána poslanca Klemensa? Pán poslanec Brocka, nech sa páči. Pani poslankyňa Tóthová? Nie. Tak iba pán poslanec. Zapnite mikrofón pánu poslancovi.